පොලිස් ඇඳිරිනීතිය ක්‍රියාත්මක අවස්ථාවේ එය කඩකල තවත් පුද්ගලයින් 9 දෙනෙකු අත්අඩංගුවට ගෙන තිබෙනවා.ඒ අනුව, උහන ප්‍රදේශයේදී නිකරුනේ ගැවසෙමින් සිටි පුද්ගලයින් 9 දෙනෙකු අද පෙරවරුවේ අත්අඩංගුවට ගෙන ඇති අතර, ඔවුන්ගෙන් 3 දෙනෙකු ළඟ තිබී ගංජා ග්‍රෑම් 1ක් සහ හෙරොයින් මිලිග්‍රෑම් 40ක් ද සොයා ගත් බවයි පොලිස් මාධ්‍ය කොට්ඨාශය සඳහන් කළේ.එසේම, බණ්ඩාරගම - අටළුගම ප්‍රදේශයේදී ද, ඇඳිරිනීතිය කඩකරමින් මාර්ගයේ සැරිසරමින් සිටි 10 දෙනෙකු අද පෙරවරුවේ අත්අඩංගුවට ගෙන තිබෙනවා.බණ්ඩාරවෙල - වැලිමඩ මාර්ගයේ ගල් පල්ලිය හන්දියේදී ද ඇඳිරි නීතිය කඩකරමින් ලොරි රථයකින් ගමන් කරමින් සිටි තවත් පුද්ගලයෙකු අත්අඩංගුවට ගෙන තිබෙනවා.ඒ අනුව, ඇඳිරි නීතිය කඩ කළ පුද්ගලයින් 48 දෙනෙකු මේ වනවිට දිවයින පුරා විවිධ ප්‍රදේශවලින් අත්අඩංගුවට ගෙන ඇති අතර, මීට අදාළ මෙහෙයුම් තවදුරටත් ක්‍රියාත්මක බවයි පොලිස් මාධ්‍ය කොට්ඨාශය වැඩිදුරටත් නිවේදනය කළේ.